Увазе прысутных была прадстаўлена відэапрэзентацыя дзейнасці і развіцця студыі і стылю моды “Гламур”, створанай у 2008 годзе. За гэты перыяд выхаванкі студыі разам са сваімі педагогамі Таццянай Рудак і Эльвірай Перадня прынялі ўдзел у шматлікай колькасці фестываляў, конкурсаў і канцэртаў не толькі раённага, абласнога і рэспубліканскага маштабаў, але і далёка за межамі нашай краіны. У скарбонцы калектыву — 15 абласных, 3 рэспубліканскія і 8 міжнародных дыпломаў розных ступеняў. Па выніках удзелу ў міжнародным творчым фестывалі ў Балгарыі ў 2012 годзе студыя “Гламур” стала ўладальніцай “Крыштальнай хвалі”, у 2013 — “Залатой хвалі”, у 2014 — “Сярэбранай хвалі”.